- 1 Yoowaana
- ←
- 2
- →

2
1 Biikyuu choo āchāmē, āsirwook ng'aleechu simōōchoolwookēn. Nto yoo kāchoolwookēn ꞉chii, kung'ālooltoowēēch ꞉chiito ake nyēē ming'tooy keey Baaba. Nyooto ku Yēēsu Kiriistō nyoo churtaat. Room. 8:34; Ibu. 7:25 2 Kiikooyto ꞉Yēēsu soboonnyii sukoomuuch ꞉Yēyiin kunyōōwēēch kaat ām choolwookātēēnyoo. Mēēbērē choolwookātēēnyoo acheek baateey, nteenee choolwookātēētaab chii ake tukul. Yoowa. 1:29; 1Yoowa. 4:10
Māchāktōōs kēērubē kiyēē mwooyē ꞉Yēyiin
3 Yoo sikiinkēt man kule kēēbooyē Yēyiin, ku yoo kēērubē kiyēē mwooyē. 4 Chii nyoo mwooyē kule, “Ābooyē ꞉anii Yēyiin,” āmēēbērē yēyē kiyēē mākyinē ꞉Yēyiin ku ng'wiin ꞉chiichoo āmāboonto manta. Yoowa. 8:44; 1Yoowa. 1:6; 4:6 5 Nteenee chii nyoo karub ng'ālyoontēētaab Yēyiin kukaakucham ꞉chiichoo Yēyiin kuchurta. Kēēliitēnyi ꞉nyēē iboorwēēch kule kēēyēku akeenke āk Yēyiin. Yoowa. 14:15; 1Yoowa. 2:17; 5:3; 2Yoowa. 6 6 Chii ake tukul nyoo mwooyē kule kiikunoomnyo āk Yēyiin kumāchāktōōs kōōbuurē kuu wōloo kiibuurtooy ꞉Yēēsu. Yoowa. 13:15; 15:4-5
Māchāktōōs kēēchoomtōōsii
7 Chōōrōōnuutēkyuu choo āchāmē, mākuutyēēt nyēē āmiitē āsirwook kumēēbērē nyēē lēēl, nteenee bo ꞉mākuutyooni kēny ānku nyoo kyookasaanu. 1Yoowa. 2:24; 3:11 8 Nteenee, mii ꞉kiy nyēē lēēl mākuutyooni nyēē āmiitē wāāsirwook. Imuuchē keekaaman mākuutyooni kuu wōloo kiyēytooy ꞉Yēēsu, kuuyu mii kubotē ꞉mēēnānēēt ānkumii kutooku ꞉lēbkēēyyēēt nyēbo man. Yoowa. 13:34 Yoowa. 8:12; Room. 13:12 9 Chii ake tukul nyoo yibē keey kule mii lēbkēēyyēēt, ānkuwēchē ng'eetaabkaamet, tākumii ꞉nyoo mēēnān. 1Yoowa. 3:10, 15; 4:20 10 Nto nyoo chāmē ng'eetaabkaamet, kumii ꞉nyoo lēbkēēyyēēt āmāyēyē biiko kuchuunnyēē Yēyiin. 11 Nteenee, nyoo wēchē ng'eetaabkaamet, kumii ꞉nyoo mēēnān ānkuwēēsyētootē kibtuuy ma. ‑Mēēnkētē wōlēē wēētii, kuuyu kaker ꞉mēēnānēēt koonyekyii.
‑Mōōchāmē tukuukaab kōōrooni
12 Āsirwook akweek lēēkōōk kuuyu kōōkunyōōwook ꞉Yēyiin kaat ām ng'ōōkiswookikwook, kubununēē kaayneetaab Yēēsu. Yēyuut. 4:12; 1Yoowa. 3:5
13 Āsirwook akweek booyik kuuyu ōnkētē Yēēsu nyoo kimii /kumānāākēētoow kōōrēēt.
Āsirwook akweek āybēēriik kuuyu kyōōsyēēntē Kibrōkōsyoontēēt.
Kāāsirwook akweek, lēēkōōk, kuuyu ōnkētē Baaba.
14 Kāāsirwook akweek, booyik kuuyu ōnkētē Yēēsu nyoo kimii /kumānāākēētoow kōōrēēt.
Kāāsirwook akweek āybēēriik kuuyu ōkichootiin ankyoonam ng'ālyoontēētaab Yēyiin ānkyōōsyēēntē Kibrōkōsyoontēēt.
15 Biikyuu, ‑moocham tukuukaab kōōrooni. Chii ake tukul nyoo yēētyinē keey tukuuchu, kumāchāmē ꞉nyoo Baaba. Yāāk. 4:4 16 Mākwoonēē ꞉tukuuchoo wōlēē mii ꞉Baaba, nteenee bo kōōrooni. Tukuuchoo ku muchastaab bōōrto, kiyēē chōrōkyinē ꞉koonyekuuk ākoo mēēnātēēt. Room. 13:14; Ēfēēs. 2:3 17 Bēku ꞉kōōrooni āk muchas nyēbo keel ake tukul, nteenee, chii nyoo yēyē kuu wōloo māktooy ꞉Yēyiin, kuboonto ꞉nyoo *soboontaab kibchuulyo ākookoy. 1Kōōr. 7:31; 1Yoowa. 2:5
Ōriibēē keey biiko choo kwiilē Kiriistō
18 Biikyuu, bēsyōōsyēk ꞉chu chēbo tiing'āt. Ābērē kyookas kule mākuchō ꞉Kwiiliintēētaab *Kiriistō nyēē wōō. Mii ꞉biiko wōlēē wōō mbo kuunyiitēnyi kukwiilē Kiriistō. Ng'ālyoontooniitēnyi ꞉nyēē kiinkētēē kule bēsyōōsyēk ꞉chuutēchu chēbo tiing'āt. 2Tēēs. 2:3-4; 1Yoowa. 4:3; 2Yoowa. 7 19 Kiibetyeenyee keey ꞉bichoo wōlēē kēēmiitē ānkubēēchi keey. Nteenee ākoo kimā chēēchoo man ꞉bichoo kuuyu nto ki chēēchoo, nto mēēbērē kibākooktēēch. Nteenee, kiiboorwēēch ꞉wōlēē kibeeta kule kimāmii mbo ꞉akeenke ām bichooto nyēē ki nyēēnyoo. Yēyuut. 20:30
20 Nteenee kiikung'aabeenaak akweek ꞉Yēēsu Tāmirmiryēēt ānkōōsēwunootiin ꞉tukul. 1Yoowa. 2:27 21 Mēēbērē āmiitē āsirwook kuuyu ‑mōōnkētē manta, nteenee āsirwook kuuyu ōnkētē. Nto subak ōnkētē kule māmii ꞉ng'ālyoo nyēbo ng'wiiynan nyēē chōōnēē manta. 22 Ng'wiintēēt ku ng'oo? Ng'wiintēēt ku nyoo mwooyē kule mā Kāārārookiintēēt ꞉Yēēsu nyoo kiiyooku ꞉Yēyiin. Kwiiliintēētaab Kiriistō ꞉nyoo nyēē tāyē Baaba āk Lakwanyii. 1Yoowa. 4:2-3; 2Yoowa. 7 23 Chiito ꞉nyēē tāyē Leekweet kukaakutay nkinee Kwaan. Nto nyoo chāmē Leekweet kuchāmē nkinee Kwaan. 1Yoowa. 4:15; 2Yoowa. 9
24 Māchāktōōs okas kule koonamte mēt kiyēē kyookasaanu kuchakee kēny. Yoo koonamte mēt, +mōōtēbunēē komostaab Leekweet āk Baaba. 1Yoowa. 2:7 25 *Soboontaab kibchuulyo ꞉nyiitēnyi nyoo /kikēēkuurtoowēēch. Yoowa. 5:24
26 Āmiitē āsirwook ng'aleechu kurubta keey biiko choo syēēmē kule kukentaak. 27 Nteenee kyōōnyōōru ꞉akweek Tāmirmiryoonoo king'oobēēnook ꞉Yēēsu. Yoo miitē ꞉Tāmirmiryēēt āriing'woong', mēēbērē ōtiiyēē keey kāānēētēywēēkaab biich buch. Nteenee nyēē inēētook kurubta keey āk kiy ake tukul nyēē yēmāktōōs, ku Tāmirmiryēēt. Inee ꞉nyoo manta āmāng'wiiynānē. Kunyoo, orub kāānēētēywēēkaab Tāmirmiryēēt ānkōōkiilchi Yēēsu. Yoowa. 14:16, 26
28 Kunyoo ii, biikyuu, ōkiilchi Yēēsu, sukung'eet kēētinyē man nyēē ‑mākēēmuuytōōsii ām taayeenyii ām bēsyēēt nyoo chōōnēē. Yoowa. 15:4-5; 1Yoowa. 3:21 29 Kuu yoo ōnkētē kule churtaat ꞉Yēēsu, ōnkēt naas kule chii ake tukul nyoo yēyē kiyēē churtaat kubo ꞉nyoo Yēyiin. 1Yoowa. 3:7, 10

- 1 Yoowaana
- ←
- 2
- →

2:1 Room. 8:34; Ibu. 7:25

2:2 Yoowa. 1:29; 1Yoowa. 4:10

2:4 Yoowa. 8:44; 1Yoowa. 1:6; 4:6

2:5 Yoowa. 14:15; 1Yoowa. 2:17; 5:3; 2Yoowa. 6

2:6 Yoowa. 13:15; 15:4-5

2:7 1Yoowa. 2:24; 3:11

2:8 Yoowa. 13:34

2:8 Yoowa. 8:12; Room. 13:12

2:9 1Yoowa. 3:10, 15; 4:20

2:12 Yēyuut. 4:12; 1Yoowa. 3:5

2:15 Yāāk. 4:4

2:16 Room. 13:14; Ēfēēs. 2:3

2:17 1Kōōr. 7:31; 1Yoowa. 2:5

2:18 2Tēēs. 2:3-4; 1Yoowa. 4:3; 2Yoowa. 7

2:19 Yēyuut. 20:30

2:20 1Yoowa. 2:27

2:22 1Yoowa. 4:2-3; 2Yoowa. 7

2:23 1Yoowa. 4:15; 2Yoowa. 9

2:24 1Yoowa. 2:7

2:25 Yoowa. 5:24

2:27 Yoowa. 14:16, 26

2:28 Yoowa. 15:4-5; 1Yoowa. 3:21

2:29 1Yoowa. 3:7, 10

© 2011 WBT