- 1 Bētērō
- ←
- 2
- →

2
1 Kuu yoo kootayee keey nanyuun kāābērbēēriisyēēt, ng'al chēbo lembech, tuuyintaab moo nto ng'ōōmsēēt, Ēfēēs. 4:25; Yāāk. 1:21; 4:11 2 ōchēēng'ē chēēko chēbo soboontaab Tāmirmiryēēt kuu yoo māchē ꞉lēēkōōy kurēēri. Yoo kooyey kuu nyooto makwaalaak ām sobooni lēēl, 1Kōōr. 3:2; Ibu. 5:12-13 3 kuuyu kyoochamcham sikēnātēētaab Mokoryoontēēt. Tyēēn. 34:8
Mbo kibkōrōs chēē leelach
4 Tiiyēywoo ꞉Kiriistō anku rwaa nyēē soboot. Kitay ꞉biiko rwaantaanaa, nteenee kikwey ꞉Yēyiin ankucham. Ōkwoonchi inee ꞉akweek choo Tyēēn. 118:22; Isa. 28:16; 42:1 5 ōyēku rwoontōōk chēē sobchootiin /sikeeteecheenaak kōōtaab soboontaab Tāmirmiryēēt. Ōyēku mbo kibkōrōs choo kiikootabaan ꞉Yēyiin ōyēchinē kōrōsēēk chēē chāmē ꞉inee ām Tāmirmiryēēnyii kubuntēē Yēēsu Kiriistō. Isa. 61:6; Room. 12:1; 1Kōōr. 3:16; Ēfēēs. 2:21-22; 1Bēt. 2:9 6 Mwooyē ꞉siruutēk kule,
“+Māāchibchi *Sāāyōōn rwaa nyēē tiiyēywoo,
rwaa nyēē kyaakwey ānkāāchāmē.
‑/Mākiintosuurē nyoo ikoosēē keey rwaantaanaata.”† Isa. 28:16 Room. 9:33
7 Bo kwōng'uut ꞉rwaantaanaa ām akweek choo ōkoosēē keey Kāārārookiintēēt. Nteenee mwooyē ꞉siruutēk kurubta keey choo ‑mēēkoosēē keey inee kule,
“Rwaanteet nyoo kitāyē ꞉biiko kuteekta
꞉nyēē kōōkuyēk tiiyēywoontēētaab kōōto.”† Tyēēnwookik 118:22 Māārkō 12:10-11; Yēyuut. 4:11
8 /Kikeesir subak kule,
“Inee ku rwaa nyēē kāānākuut
ānkōōnāchē biich.”† Isa. 8:14
Ibooru ꞉siruutēchu kule ibutōōs ꞉biiko, yoo tāyē kookaasee keey ng'ālyoontēētaab Yēyiin. Wuu nyooto ꞉wōlēē kiikuchōbto ꞉Yēyiin. Luuka 2:34; Room. 9:33 9 Nteenee, ōkwēyootiin ꞉akweek, mbo kibkōrōs chēbo Bāytooyiintēēt, biiko chēē tiliilēch chēē kisat ꞉Yēyiin ōyēku cheechii soomwaayte kāroomnyēētaab nyoo kikuurook okwaanee wōlēē mii ꞉mēēnānēēt ōbēēchi lēbkēēyyēēnyii nyoo bo kwōng'uut. Chuy. 19:5-6; Laawi. 19:2; Kiruu. 14:2; Yēyuut. 26:18; 1Tēm. 1:17; 6:15; Tiitō 2:14; 1Bēt. 2:5; 1:1-2 10 Kimōōbooyē Yēyiin, nteenee ōbooyē ra. Kimāriirēēnook ꞉Yēyiin, nteenee riirēēnook ra. Osee. 2:23; Room. 9:25
Ātēbuutēk chēē kāroomēch
11 Lēyyē chōōrōōnuutēkyuu, kuuyu ōbooyē kōōrēēt ake, āmwoowook kule ‑moocham kōōbēlook ꞉muchastaab kōōrooni. Room. 13:14; Kala. 5:16-21; Ibu. 13:14; 1Bēt. 1:1, 17 12 Māchāktōōs ōtēbtooy biiko choo ‑mēēnkētē Yēyiin ām kēēlto nyēē karaam. Ānkoo kung'āloolēēnook nyēē miyaat, mākōōsōōtē tukuuk chēē kāroomēch choo ōyēyē ānkumākusilto Yēyiin bēsyoonoo +māchokōōtiilchi biiko ng'aleek. Mat. 5:16
Ōkoonyitē kāāntōōyik
13 Ōkoonyitē biiko choo wōōyēch sukukoonyitākoy ꞉Mokoryoontēēt. Ōkoonyitē bāytooyiintēēt nyoo /kikiikoochi kāāmuukēywēēk kubāytooyiis 14 āk kāāntōōyik choo mii ng'wēnyuunyii choo kāsē kule /kākiing'woonchi kāwōōtik /ānkēēsilto choo kāroomēch. Room. 13:1 15 Māchē ꞉Yēyiin kule ōyēyē tukuuk chēē kāroomēch simānyōōr ꞉choo ‑mēēnkētē kiy kiyēē mwooyē. 1Bēt. 3:16 16 Ōtyookootiin ꞉akweek ām kiruutēk nteenee, mayeyaak ꞉yooto ōyēyē ng'al chēē miyootēch. Ōnkēt kule ōyēchinē Yēyiin yiisyēēt. Yoowa. 8:32; Room. 6:22; 7:6; 8:2; Kala. 5:13 17 Ōkoonyitē biiko tukul. Ōchāmē biikaab Kiriistō choo ōboontē keey. Ōywēyē Yēyiin ānkōōkoonyitē bāytooyiin. Kāālēw. 24:21; Māārkō 12:17; Filib. 2:12; 1Bēt. 1:22
Ōmuytooy kuu wōloo kiyēytooy ꞉Yēēsu
18 Māchāktōōs akweek motwoorik ōkoonyitē mokorēēnikwook kuyem. ‑Mōōkoonyitē baateey choo sikēn ānku kāroomēch, nteenee ākoo nkicheek choo āwēēsēch. 19 Yoo kōōmuytoochi ng'woonin nyēē māmisyook, kōōbēruurook ꞉Yēyiin, kuuyu ōnkētē kiyoo mākwook. 20 Ara ii, karaamat nee ꞉nyēē mii yoo ōmuytoochinē /kēēbirook kubo kiyēē miyaat nyēē !kooyey? Yoo kōōmuytoochi ng'woonin kukooyey ng'al chēbo man, mākōōbēruurook ꞉Yēyiin. 1Bēt. 5:12 1Bēt. 4:14 21 Ng'aleek chēē wuu chuutēchu ꞉chēē kikuurchook ꞉Yēyiin. Kinyalil ꞉Yēēsu kubo akweek ānkiikubākooktoowook kāānēētēywoo soorub kuu wōloo kiyēytooy ꞉inee. Ēfēēs. 6:5-8 Mat. 10:38-39; Filib. 2:5; 1Bēt. 3:18 22 Manaayey ꞉inee ng'ōōki āmānāālāt biich. Yoowa. 8:46; Ibu. 4:15 23 Ki yoo /kākēēchub, kimākētu, nto yoo kāng'woonchi kiy, kimēēruutooy biich, nteenee kibākookyinē tukul Yēyiin nyoo itiilē ng'aleek chēbo manta. Isa. 53:7; Māārkō 14:48-49, 65; 15:5, 16-20; 1Bēt. 3:9 24 Kiiyum ꞉Yēēsu ng'ōōkiswookikyoo ānkuwēēto ākoy murtooywoontēēt. Kunyoo kimēētākubāwēēch ꞉ng'ōōkisto nteenee kēēyēyē ng'aleekaab manta. /Kiikiisoobēēch kubo ng'woowōōkyii. Isa. 53:5; Room. 6:10-11; Kolos. 2:4 25 Kikeekerkeeye kēēchiirēk chēē kikiikubootyo, nteenee kōōkukētwēēch raat keekwaa wōlēē mii ꞉ākiintēēt nyēē riibēēch. Isa. 53:6; Cherem. 50:6; Ēsēk. 34:5-6, 16; Yoowa. 10:11

- 1 Bētērō
- ←
- 2
- →

2:1 Ēfēēs. 4:25; Yāāk. 1:21; 4:11

2:2 1Kōōr. 3:2; Ibu. 5:12-13

2:3 Tyēēn. 34:8

2:4 Tyēēn. 118:22; Isa. 28:16; 42:1

2:5 Isa. 61:6; Room. 12:1; 1Kōōr. 3:16; Ēfēēs. 2:21-22; 1Bēt. 2:9

†2:6 Isa. 28:16

2:6 Room. 9:33

†2:7 Tyēēnwookik 118:22

2:7 Māārkō 12:10-11; Yēyuut. 4:11

†2:8 Isa. 8:14

2:8 Luuka 2:34; Room. 9:33

2:9 Chuy. 19:5-6; Laawi. 19:2; Kiruu. 14:2; Yēyuut. 26:18; 1Tēm. 1:17; 6:15; Tiitō 2:14; 1Bēt. 2:5; 1:1-2

2:10 Osee. 2:23; Room. 9:25

2:11 Room. 13:14; Kala. 5:16-21; Ibu. 13:14; 1Bēt. 1:1, 17

2:12 Mat. 5:16

2:14 Room. 13:1

2:15 1Bēt. 3:16

2:16 Yoowa. 8:32; Room. 6:22; 7:6; 8:2; Kala. 5:13

2:17 Kāālēw. 24:21; Māārkō 12:17; Filib. 2:12; 1Bēt. 1:22

2:20 1Bēt. 5:12

2:20 1Bēt. 4:14

2:21 Ēfēēs. 6:5-8

2:21 Mat. 10:38-39; Filib. 2:5; 1Bēt. 3:18

2:22 Yoowa. 8:46; Ibu. 4:15

2:23 Isa. 53:7; Māārkō 14:48-49, 65; 15:5, 16-20; 1Bēt. 3:9

2:24 Isa. 53:5; Room. 6:10-11; Kolos. 2:4

2:25 Isa. 53:6; Cherem. 50:6; Ēsēk. 34:5-6, 16; Yoowa. 10:11

© 2011 WBT